
Parlamentul  României

Camera  Deputaţilor
Comisia pentru sănătate  şi familie
                  Nr. 28/ 118  /  7 mai 2013                       

BIROULUI PERMANENT 

AL

CAMEREI DEPUTAŢILOR,

Vă înaintăm raportul asupra proiectului de Lege privind aprobarea Ordonanţei de urgenţă a Guvernului nr.73/2011 pentru modificarea şi completarea Legii nr.95/2006 privind reforma în domeniul sănătăţii (PLx 617/2011), trimis Comisiei pentru sănătate şi familie pentru examinare, în fond, cu adresa  nr.PLx 617 din 9 noiembrie 2011, Camera Deputaţilor fiind Cameră decizională .
În raport cu obiectul şi conţinutul reglementării, proiectul de lege face parte din categoria legilor organice.
                 PREŞEDINTE,                                         SECRETAR,

             RODICA NASSAR                                    FLORIN BUICU

Parlamentul  României

Camera  Deputaţilor
Comisia pentru sănătate  şi familie
                                                                                       Nr. 28/ 118 /  7 mai 2013                                                                                                

R A P O R T  
asupra proiectului de Lege privind aprobarea Ordonanţei de urgenţă a Guvernului nr.73/2011 pentru modificarea şi completarea Legii nr.95/2006 privind reforma în domeniul sănătăţii (PLx 617/2011)
În conformitate cu prevederile art. 95 ş 115 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie a fost sesizată spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.73/2011 pentru modificarea şi completarea Legii nr.95/2006 privind reforma în domeniul sănătăţii (PLx 617/2011), trimis cu adresa nr. PLx 617 din 9 noiembrie 2011.

Senatul, în calitate de primă Cameră sesizată, a adoptat proiectul de lege în condiţiile articolului 115 alineatul (5) teza a III-a din Constituţia României, republicată, în şedinţa din 7 noiembrie 2011. 

Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

Proiectul de lege are ca obiect de reglementare modificarea şi completarea Legii nr.95/2006 privind reforma în domeniul sănătăţii, cu modificările şi completările ulterioare, în sensul modificării statutului juridic al Casei Naţionale de Asigurări de Sănătate, instituţie publică autonomă, care va funcţiona în coordonarea Ministerului Sănătăţii, ca organ de specialitate al administraţiei publice centrale.
La întocmirea prezentului raport Comisia a avut în vedere :

· avizul favorabil al Consiliului Legislativ (nr.944 din 31.08.2011) cu observaţii şi propuneri;

· avizul favorabil al Comisiei juridice, de disciplină şi imunităţi ( nr.PLx 617/14.11.2011);

· avizul favorabil al Comisiei pentru buget, finanţe şi bănci    ( nr.497/22.11.2011) ;
· avizul favorabil al Comisiei pentru administraţie publică, amenajarea teritoriului şi echilibru ecologic (nr.26/469/16.11.2011);
· punctul de vedere al Ministerului Sănătăţii (nr.EN 4211/19.04.2013 ) .

În raport de obiectul şi conţinutul său, proiectul de lege face parte din categoria legilor organice.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă, în şedinţa din 23 aprilie 2013.  La lucrările comisiei au fost prezenţi  19 deputaţi din totalul de 20 membri.
La dezbateri a participat, în conformitate cu prevederile art.55 din Regulamentul Camerei Deputaţilor, domnul Răzvan Vulcănescu, subsecretar de stat în cadrul Ministerului Sănătăţii.

Raportul comisiei a fost adoptat cu  majoritate de voturi (1 abţinere).
În urma dezbaterii,  Comisia pentru sănătate şi familie propune Plenului Camerei Deputaţilor adoptarea proiectului de Lege privind aprobarea Ordonanţei de urgenţă a Guvernului nr.73/2011 pentru modificarea şi completarea Legii nr.95/2006 privind reforma în domeniul sănătăţii  cu amendamentele prevăzute în Anexă.
ANEXĂ
I. Amendamente admise

	Nr.

crt.
	             Text ordonanţă
	Text Senat
	Text propus de Comisie
	Motivaţie

	0.
	1.
	2.
	3.
	4.

	1
	
	Titlul legii

Lege privind aprobarea Ordonanţei de urgenţă a Guvernului nr.73/2011 pentru modificarea şi completarea Legii nr.95/2006 privind reforma în domeniul sănătăţii

	Nemodificat
	

	2
	
	ARTICOL UNIC.-Se aprobă Ordonanţa de urgenţă a Guvernului nr.73 din 7 septembrie 2011 pentru modificarea şi completarea Legii nr.95/2006 privind reforma în domeniul sănătăţii,  publicată în Monitorul Oficial al României, Partea I, nr.647 din 9 septembrie 2011.
	ARTICOL UNIC.-
Se aprobă Ordonanţa de urgenţă a Guvernului nr. 73 din 7 septembrie 2011 pentru modificarea şi completarea Legii nr. 95/2006 privind reforma în domeniul sănătăţii,  publicată în Monitorul Oficial al României, Partea I, nr. 647 din 9 septembrie 2011, cu următoarele modificări:
	Pentru respectarea normelor de tehnică legislativă.

	3
	Titlul ordonanţei

ORDONANŢĂ DE URGENŢĂ   Nr. 73 pentru modificarea şi completarea Legii nr.95/2006 privind reforma în domeniul sănătăţii

	Nemodificat
	Nemodificat

	

	4
	Articol unic. - Legea nr. 95/2006 privind reforma în domeniul sănătăţii, publicată în Monitorul Oficial al României, Partea I, nr. 372 din 28 aprilie 2006, cu modificările şi completările ulterioare, se modifică şi se completează după cum urmează:

	Nemodificat
	Nemodificat
	

	5
	1.La articolul 208, alineatul (7) se modifică şi va avea următorul cuprins:

"(7) Ministerul Sănătăţii, ca autoritate naţională în domeniul sănătăţii, exercită controlul asupra sistemului de asigurări sociale de sănătate, din punctul de vedere al aplicării politicilor şi programelor în domeniul sanitar aprobate de Guvernul României, şi realizează coordonarea funcţionării eficiente a sistemului de asigurări sociale de sănătate organizat prin Casa Naţională de Asigurări de Sănătate."
	Nemodificat
	Nemodificat
	

	6
	2.La articolul 209, alineatul (4) se modifică şi va avea următorul cuprins:

"(4) CNAS propune, cu avizul conform al Ministerului Sănătăţii, proiecte de acte normative pentru asigurarea funcţionării sistemului de asigurări sociale de sănătate. Pentru proiectele de acte normative care au incidenţă asupra Fondului naţional unic de asigurări sociale de sănătate, elaborate de ministere şi de celelalte organe de specialitate ale administraţiei publice centrale, este obligatorie obţinerea avizului conform al CNAS."

	Nemodificat
	Nemodificat
	

	7
	3.La articolul 266, alineatele (1) şi (3) se modifică şi vor avea următorul cuprins:

"Art. 266. - (1) CNAS, instituţie publică, autonomă, de interes naţional, cu personalitate juridică, este organ de specialitate al administraţiei publice centrale, care administrează şi gestionează sistemul de asigurări sociale de sănătate, are sediul în municipiul Bucureşti, Calea Călăraşilor nr. 248, sectorul 3.

.............................................................
(3) CNAS funcţionează pe baza statutului propriu, avizat de consiliul de administraţie, care se aprobă prin hotărâre a Guvernului, cu avizul Ministerului Sănătăţii. Casele de asigurări funcţionează pe baza statutului propriu, care trebuie să respecte prevederile statutului-cadru şi care se aprobă de consiliul de administraţie al CNAS, cu avizul Ministerului Sănătăţii, iar în cazul Casei Asigurărilor de Sănătate a Ministerului Transporturilor, Construcţiilor şi Turismului şi cu avizul conform al Ministerului Transporturilor şi Infrastructurii. Casa Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti îşi desfăşoară activitatea potrivit prevederilor legale de organizare şi funcţionare a caselor de asigurări judeţene din cadrul sistemului de asigurări de sănătate, cu păstrarea specificului activităţii."
	Nemodificat
	1.Punctul 3 se modifică şi va avea următorul cuprins:

“3. La articolul 266, alineatul (1) se modifică şi va avea următorul cuprins:

«Art. 266. - (1) CNAS, instituţie publică, autonomă, de interes naţional, cu personalitate juridică, este organ de specialitate al administraţiei publice centrale, care administrează şi gestionează sistemul de asigurări sociale de sănătate, are sediul în municipiul Bucureşti, Calea Călăraşilor nr. 248, sectorul 3.»”

	Textul a fost modificat ulterior prin OUG nr.8/2013.

	8
	4.La articolul 266, după alineatul (1) se introduce un nou alineat, alineatul (11), cu următorul cuprins:

"(11) În domeniul sanitar, CNAS asigură aplicarea politicilor şi programelor Guvernului în coordonarea Ministerului Sănătăţii."

	Nemodificat
	Nemodificat
	

	9
	5.La articolul 270 alineatul (1), literele d), f), n) şi r) se modifică şi vor avea următorul cuprins:

"d) elaborează şi publică raportul anual şi planul de activitate pentru anul următor, cu avizul conform al Ministerului Sănătăţii;

.............................................................
f) răspunde pentru activităţile proprii sistemului de asigurări sociale de sănătate în faţa Guvernului, a ministrului sănătăţii şi a asiguraţilor;
.............................................................
n) organizează licitaţii naţionale pe domeniul de competenţă şi participă la licitaţii naţionale organizate de Ministerul Sănătăţii pentru achiziţia de medicamente şi materiale specifice pentru realizarea obiectivelor proprii;

.............................................................

r) iniţiază, negociază şi încheie cu instituţii similare documente de cooperare internaţională în domeniul său de activitate, cu avizul conform al Ministerului Sănătăţii."

	Nemodificat
	Nemodificat
	

	10
	6.La articolul 278, după alineatul (5) se introduce un nou alineat, alineatul (6), cu următorul cuprins:

"(6) Ministrul Sănătăţii are calitatea de invitat permanent la şedinţele consiliului de administraţie al CNAS şi prezidează, fără a avea drept de vot, şedinţele la care participă."
	Nemodificat
	Nemodificat
	

	11
	7.La articolul 281 alineatul (1), literele g) şi h) se modifică şi vor avea următorul cuprins:

"g) solicită avizul Ministerului Sănătăţii înaintea depunerii proiectului bugetului de venituri şi cheltuieli, precum şi a proiectului de rectificare bugetară la Ministerul Finanţelor Publice;
h) prezintă Ministerului Sănătăţii trimestrial şi anual, precum şi în cadrul unor analize funcţionale, activităţile realizate de CNAS cu privire la serviciile medicale, medicamentele şi dispozitivele medicale furnizate asiguraţilor, inclusiv cele din cadrul programelor naţionale de sănătate, contractarea, decontarea şi finanţarea acestora în sistemul de asigurări sociale de sănătate, precum şi execuţia bugetului."
	Nemodificat
	2.Punctul 7 se modifică şi va avea următorul cuprins:

“7.La articolul 281 alineatul (1), litera g) se modifică şi va avea următorul cuprins:

«g) solicită avizul Ministerului Sănătăţii înaintea depunerii proiectului bugetului de venituri şi cheltuieli, precum şi a proiectului de rectificare bugetară la Ministerul Finanţelor Publice;» ”

	Textul a fost modificat ulterior prin OUG nr.91/2012.


În urma dezbaterilor nu s-au înregistrat amendamente respinse.
                             PREŞEDINTE,                                                                                                    SECRETAR,

                          RODICA NASSAR                                                                                             FLORIN BUICU

Şef birou – Gheorghe Marinescu

Întocmit, 
Cristina Bologan – consilier  parlamentar

